Ericu950/Stoicheia-meter-silver huggingface dataset:
τούτου δὲ τοῦ ἀνδρὸς καὶ τόδε τὸ ἔργον ἀξιομνημόνευτον περιλαβεῖν τῇ γραφῇ ἀναγκαῖον εἶναί μοι δοκεῖ .
ἕλλην τις τῶν ἐν τέλει τὸν Γρατιανὸν ἐλοιδόρει καὶ τοῦ πατρὸς ἀνάξιον ἀπεκάλει , καὶ γραφὴν ἐπὶ τούτοις ὑπομείνας κατεδικάσθη ἀποθανεῖν .
ἀγομένου δὲ αὐτοῦ ἐπὶ τιμωρίᾳ ἧκεν Ἀμβρόσιος εἰς τὰ βασίλεια ὑπὲρ αὐτοῦ δεησόμενος .
ὑπὸ σπουδῆς δὲ τῶν αὐτῷ ἐπιβουλευόντων ἀσχολουμένου Γρατιανοῦ περὶ θέαν κυνηγίων , οἵας ἐπιτελεῖν εἰώθασιν οἱ βασιλεῖς τερπωλῆς ἰδίας χάριν οὐ δημοσίας , μηδενός τε τῶν ἐπὶ ταῖς βασιλικαῖς πύλαις τεταγμένων μηνύοντος ὡς οὐ καιροῦ ὄντος , ὑπεχώρησεν .
ἐλθὼν δὲ ἐπὶ τὴν πύλην ᾗ τοὺς θῆρας εἰσῆγον ἔλαθεν , καὶ συνεισελθὼν τοῖς κυνηγοῖς οὐ πρότερον καθυφῆκεν οὐ δὲ Γρατιανοῦ καὶ τῶν ἀμφ αὐτὸν ἀντιβολούντων εἶξεν , εἰ μὴ παραυτίκα σωτήριον ψῆφον τοῦ βασιλέως ἐξέσπασε τὸν ἐπὶ θανάτῳ ἀγόμενον ἐλευθεροῦσαν .
οὐ μὴν ἀλλὰ καὶ περὶ τὴν φυλακὴν τῶν νόμων τῆς ἐκκλησίας καὶ τὴν ἀγωγὴν τῶν ὑπ αὐτὸν κληρικῶν σπουδαῖος εἰσάγαν ἐγένετο .
ἐκ πολλῶν δὲ τῶν αὐτῷ κατωρθωμένων τάδε μοι εἰρήσθω εἰς ἀπόδειξιν ἧς εἶχε διὰ θεὸν πρὸς τοὺς κρατοῦντας παρρησίας .
κατὰ τοῦτον δὲ πολλοὶ πολλαχῇ τῆς οἰκουμένης ἐν ἐπισκόποις διέπρεπον , ὡς Δονᾶτος ὁ Εὐροίας τῆς Ἠπείρου 0 ·
ᾧ δὴ πολλὰ τεθαυματουργῆσθαι μαρτυροῦσιν οἱ ἐπιχώριοι , μέγιστα δὲ τὰ περὶ τὴν ἀναίρεσιν τοῦ δράκοντος , ὃς περὶ τὰς καλουμένας Χαμαιγεφύρας παρὰ τὴν λεωφόρον ἐφώλευε καὶ πρόβατα καὶ αἶγας , ἵππους τε καὶ βόας καὶ ἀνθρώπους ἐξήρπαζεν 0 .
οὐ γὰρ ξίφος ἢ δόρυ φέρων οὐ δὲ ἄλλο τι βέλος ἔχων ἐπὶ τουτὶ τὸ θηρίον ἦλθεν ·
ἀλλ  ὡς ᾔσθετο καὶ τὴν κεφαλὴν ὡς ἐφορμῆσον ἐξανέστησεν , ἀντιπρόσωπον αὐτῷ εἰς σταυροῦ σύμβολον τὸν ἀέρα τῷ δακτύλῳ κατεσήμανε καὶ ἐπέπτυσε .
τὸ δὲ τὸν σίελον εἰς τὸ στόμα δεξάμενον αὐτίκα κατέπεσε ·
καὶ νεκρὸν κείμενον οὐ μεῖον τῶν παρ Ἰνδοῖς ἱστορουμένων ἑρπετῶν διεφάνη τὸ μέγεθος ·
ἀμέλει τοι , ὡς ἐπυθόμην , ὑπὸ ζεύγεσιν ὀκτὼ εἰς τὸ πλησίον πεδίον ἐξελκύσαντες αὐτὸ οἱ ἐπιχώριοι κατέκαυσαν , ὅπως μὴ διασαπεὶς τὸν ἀέρα λυμήνηται καὶ λοιμώδη ποιήσῃ .
δονάτῳ δὲ τούτῳ τάφος ἐστὶν ἐπίσημος εὐκτήριος οἶκος ἀπ αὐτοῦ τὴν ἐπωνυμίαν ἔχων , παρὰ τοῦτον δὲ πηγὴ ὑδάτων πολλῶν , ἣν οὐ πρότερον οὖσαν εὐξαμένου αὐτοῦ τὸ θεῖον ἀνέδωκεν ·
ἦν μὲν γὰρ οὗτος ὁ χῶρος παντελῶς ἄνυδρος .
ἐξ ὁδοιπορίας δέ ποτε ἐνθάδε παραγενόμενος λέγεται τῶν ἀμφ αὐτὸν ἀπορίᾳ ὕδατος ταλαιπωρουμένων τῇ χειρὶ τὴν γῆν λαχήνας εὔξασθαι ·
ἅμα δὲ τῇ εὐχῇ ἄφθονον ἀναβλύσαι ὕδωρ καὶ ἐξ ἐκείνου μὴ διαλιπεῖν 0 .
ἀλλὰ τῶνδε μὲν μάρτυρες οἱ τὴν Ἰσωρίαν οἰκοῦντες κώμην Εὐροίας καθ ἣν τάδε συνέβη 0 .
ἐν τούτῳ δὲ Τόμεως καὶ τῆς ἄλλης Σκυθίας τὴν ἐκκλησίαν ἐπετρόπευε Θεότιμος Σκύθης , ἀνὴρ ἐν φιλοσοφίᾳ διατραφείς ·
ὃν ἀγάμενοι τῆς ἀρετῆς οἱ παρὰ τὸν Ἴστρον Οὖννοι βάρβαροι θεὸν Ῥωμαίων ὠνόμαζον ·
καὶ γὰρ δὴ καὶ θείων ἐπ αὐτῷ πραγμάτων ἐπειράθησαν .
λέγεται γοῦν ὡς ὁδεύοντί ποτε παρὰ τὴν ἐνθάδε βαρβάρων γῆν ὑπήντοντο ἐναντίαν τὴν αὐτὴν ὁδὸν ἐπὶ Τόμιν ἐλαύνοντες ·
ὀλοφυρομένων δὲ τῶν ἀμφ αὐτὸν ὡς αὐτίκα ἀπολουμένων ἀποβὰς τοῦ ἵππου ηὔξατο ·
οἱ δὲ βάρβαροι μή τε αὐτὸν μή τε τοὺς ἑπομένους ἢ τοὺς ἵππους ὧν ἀπέβησαν θεασάμενοι παρέδραμον .
ἐπεὶ δὲ πολλάκις ἐπιόντες ἐκακούργουν τοὺς Σκύθας , φύσει θηριώδεις ὄντας εἰς ἡμερότητα μετέβαλλεν ἑστιῶν τε καὶ δώροις φιλοφρονούμενος .
ἐντεῦθεν δὲ βάρβαρος ἀνὴρ ὑπολαβὼν εὔπορον εἶναι ἐπεβούλευσεν αὐτὸν ἑλεῖν ·
καὶ βρόχον παρασκευάσας , ἀσπίδι ἐπερειδόμενος , ὥσπερ εἰώθει τοῖς πολεμίοις διαλεγόμενος , ἀνασχὼν τὴν δεξιὰν ἀκοντίζειν ἐπ αὐτὸν τὸ σχοινίον ἔμελλεν ὡς πρὸς ἑαυτὸν καὶ τοὺς ὁμοφύλους ἑλκύσων 0 .
ἅμα δὲ τῇ ἐπιχειρήσει ἀνατεταμένη ἡ χεὶρ πρὸς τὸν ἀέρα δέδετο , καὶ οὐ πρότερον ὁ βάρβαρος τῶν ἀοράτων ἠφείθη δεσμῶν , εἰ μὴ τῶν ἄλλων ἀντιβολούντων ὑπὲρ αὐτοῦ τὸν θεὸν ἱκέτευσε Θεότιμος .
φασὶ δὲ κομήτην αὐτὸν διαμεῖναι καθ ὃ σχῆμα φιλοσοφεῖν ἀρξάμενος ἐπετήδευσε , λιτὸν δὲ τὴν δίαιταν , τροφῆς δὲ οὐ τὸν αὐτόν , ἀλλ ἐν τῷ πεινῆν ἢ διψῆν τὸν καιρὸν ὁρίσαι 0 ·
φιλοσόφου γὰρ ἦν , οἶμαι , καὶ τούτοις πρὸς χρείαν , οὐ διὰ ῥᾳστώνην εἴκειν .
περὶ δὲ τοῦτον τὸν χρόνον καὶ Ἐπιφάνιος τὴν Κυπρίων ἐπεσκόπει μητρόπολιν .
ὃν οὐ μόνον τὰ περὶ τὴν πολιτείαν ἐπίσημον ἐπ ἀρεταῖς ἀπέδειξεν , ἀλλὰ καὶ ὅσα παράδοξα ζῶντος αὐτοῦ καὶ μετὰ τελευτὴν τιμῶν τὸν ἄνδρα ὁ θεὸς ἐπετέλεσεν .
ἀποθανόντι γάρ , ὃ μὴ περιόντι ὑπῆρξε , λόγος ἐπὶ τῷ τάφῳ αὐτοῦ εἰσέτι νῦν δαίμονας ἀπελαύνεσθαι καὶ ἰάσεις τινὰς γίνεσθαι 0 ·
ἐν ᾧ δὲ ζῶν ἐτύγχανε , πολλὰ θαυμάσια αὐτῷ ἀνατιθέασι .
τῶν γε μὴν εἰς ἡμᾶς ἐλθόντων ἐκεῖνο 0 ·
μεταδοτικὸς ὢν περὶ δεομένους ἢ ναυαγίοις ἢ ἄλλως δυστυχήσαντας , ἐπειδὴ πάλαι τὴν οὐσίαν ἀνάλωσε , εἰς δέον ἐσπάθα τοῖς τῆς ἐκκλησίας χρήμασιν ·
πλεῖστα δὲ ἦν ·
πάντοθεν γὰρ πολλοὶ τὸν πλοῦτον εὐσεβῶς ἀναλίσκειν προθέμενοι καὶ ζῶντες τῇ ὑπ αὐτὸν ἐκκλησίᾳ παρεῖχον καὶ τελευτῶντες κατελίμπανον ·
ἐθάρρουν γὰρ ὡς οἰκονομικὸς καὶ θεοφιλὴς ὢν κατὰ γνώμην αὐτοῖς ἀναλώσει τὰ δῶρα .
φασὶ γοῦν ποτε ὀλίγων ἔτι λειπομένων χρημάτων χαλεπῆναι τῆς ἐκκλησίας τὸν οἰκονόμον καὶ ὡς δαπανηρὸν αὐτὸν μέμψασθαι ·
τὸν δὲ μη δ οὕτως καθυφεῖναι περὶ τοὺς ἐνδεεῖς φιλοτιμούμενον .
ἐπεὶ δὲ πάντα ἀνάλωτο , ἐπιστάς τις τῷ δωματίῳ οὗ διῆγεν ὁ οἰκονόμος βαλάντιον πολλῶν χρυσῶν νομισμάτων ἔδωκεν .
ὡς δὲ οὔ τε ὁ δοὺς ἢ ὁ πεπομφὼς δῆλος ἦν , ἐδόκει δὲ παράδοξον εἰκότως ἐπὶ δόσει τοσούτων χρημάτων ἄνθρωπον ἄγνωστον ἑαυτὸν παρέχειν , τότε δὴ πάντες θεῖον εἶναι τὸ πρᾶγμα συνέβαλον .
ἀλλ  οἷον ἕτερον περὶ αὐτοῦ λέγεται καὶ ἀφηγήσασθαι βούλομαι , πυνθάνομαι τεθαυματουργῆσθαι Γρηγορίῳ τῷ θεσπεσίῳ , ὃς πάλαι τὴν Νεοκαισαρείας ἐπετρόπευσε , καὶ μάλα πείθομαι ·
ἀλλ οὐ παρὰ τοῦτο ἀπιστητέον ὅμοιον καὶ Ἐπιφανίῳ εἰργάσθαι , ἐπεὶ οὐ δὲ μόνος Πέτρος ὁ ἀπόστολος ἤγειρε νεκρόν , ἀλλὰ καὶ Ἰωάννης ὁ εὐαγγελιστὴς ἐν Ἐφέσῳ καὶ αἱ Φιλίππου θυγατέρες ἐν Ἱεραπόλει , καὶ τὰ αὐτὰ πολλάκις ἐξειργασμένους εὑρεῖν ἔστιν πολλοὺς τῶν πάλαι καὶ νῦν θεοφιλῶν ἀνθρώπων 0 .
ἔστι δὲ τοιόνδε ὃ μέλλω λέγειν .
ἐπιτηρήσαντες δύο τινὲς πτωχοὶ ἀπιόντα που τὸν Ἐπιφάνιον , πλέον τι κομίσασθαι πραγματευόμενοι , ὁ μὲν ἐφαπλώσας ἑαυτὸν τῷ ἐδάφει ἔκειτο δῆθεν νεκρός , ὁ δὲ παρεστὼς ἔκλαιεν , οἷά γε ὁμοῦ συνήθους θάνατον ὀδυρόμενος καὶ ὅτι μη δὲ θάπτειν αὐτὸν δύναιτο τὴν πενίαν καταμεμφόμενος .
ὁ δὲ Ἐπιφάνιος ἐν ἀναπαύσει εἶναι τὸν κείμενον ηὔξατο , καὶ τὰ πρὸς τὴν κηδείαν ἐπιτήδεια δεδωκώς ἐπιμελοῦ , φησὶ τῷ δακρύοντι , τῆς ταφῆς , καὶ παύου κλαίων , ὦ τέκνον ·
οὐ γὰρ ἀναστήσεται νῦν ·
τὸ δὲ ἐπὶ τῷ συμβεβηκότι ἀπαραίτητον καὶ παντελῶς ἀποκείμενον δεῖ φέρειν γενναίως .
καὶ ὁ μὲν τοιάδε εἰπὼν παρῆλθεν .
ὡς δὲ οὐδεὶς ἐφαίνετο , τῷ ποδὶ κινήσας τὸν κείμενον ὁ ἑστώς , ἅμα τε ἐπαινῶν ὡς μάλα σοφῶς τεθνάναι ἐμιμήσατο , ἔγειρε σαυτόν , ἔφη , καὶ τὴν ἡμέραν ἐκ τῶν σῶν πόνων ἐν τρυφῇ διάξωμεν .
ἐπεὶ δὲ ὁμοίως ἔκειτο καὶ οὐδὲν μᾶλλον οὔ τε βοῶντος ἤκουεν οὔ τε παντὶ σθένει κινοῦντος ᾐσθάνετο , δρομαῖος καταλαβὼν τὸν ἱερέα τὴν σφῶν τέχνην κατεμήνυεν , κλάων τε καὶ τὰς τρίχας τίλλων ἐδεῖτο τὸν ἑταῖρον ἐξανίστασθαι .
ὁ δὲ Ἐπιφάνιος μὴ χαλεπῶς φέρειν τὸ συμβὰν παραινέσας ἀπέπεμψε τὸν ἄνθρωπον ·
οὐ γὰρ ἀνέλυσε τὸ γεγονὸς ὁ θεός , πάντως , οἶμαι , τοὺς ἀνθρώπους πιστούμενος ὡς αὐτὸν τὸν πάντα εἰδότα καὶ ἀκούοντα καὶ ἐφορῶντα ἐξαπατῶσιν οἱ τοιούτους σφᾶς περὶ τοὺς αὐτοῦ θεράποντας παρέχοντες .
ἀλλὰ τὰ μὲν ὧδε ἐπυθόμην .
ἐξ ἐκείνου δὲ καὶ Ἀκάκιος ἐν ἐπισκόποις διέπρεπεν , ἤδη πρότερον τὴν ἐν Βεροίᾳ τῆς Συρίας ἐπισκοπὴν ἐπιτραπείς .
τούτου δὲ εἰκὸς μὲν καὶ ἄλλα φέρεσθαι γραφῆς ἄξια , καθὸ τὸν βίον ἐκ νέου μοναχικῶς ἀσκηθεὶς ἀκριβῶς ἐπολιτεύσατο 0 .
τεκμήριον δὲ μεγίστης ἔδωκεν ἀρετῆς παρὰ πάντα τὸν χρόνον τὸ ἐπισκοπικὸν καταγώγιον ἠνεῳγμένον ἔχων , ὡς καὶ τροφῆς ὥρᾳ καὶ ὕπνου ἀδεῶς οἷς ἐδόκει ξένοις τε καὶ ἀστοῖς αὐτὸν ὁρᾶν .
ἄγαμαι δὲ τοῦτο μάλιστα ·
ἢ γὰρ οὕτως ἐβίω ὡς ἀεὶ πεποιθέναι , ἢ πρὸς τὸ ἕτοιμον εἰς κακίαν τῆς φύσεως παρασκευαζόμενος τουτὶ ἐπενόησεν , ὥστε ἀεὶ φωραθήσεσθαι προσδοκῶν ὑπὸ τῶν ἐξαπίνης εἰσιόντων ἐν τῇ συνεχεῖ φυλακῇ μὴ διαμαρτάνειν ὧν δεῖ , ἀλλ ἐν σπουδαίοις εἶναι πράγμασιν .
ἐν δὲ τῷ τότε ἐπισήμω ἤστην καὶ Ζήνων καὶ Αἴας ἀδελφοί ·
οἳ δὴ τὸ πρὶν ἐφιλοσόφουν οὐκ ἐν μοναγρίαις , ἀλλ ἐν Γάζῃ πρὸς θάλασσαν , ὅπερ καὶ Μαϊουμᾶν ὀνομάζουσιν .
ἄμφω δὲ πιστοτάτω περὶ τὸ δόγμα ἐγενέσθην καὶ θεὸν ὡμολόγησαν ἀνδρείως , ὡς καὶ πολλάκις πρὸς τῶν Ἑλληνιστῶν χαλεπῶς αἰκισθῆναι .
λέγεται δὲ Αἴαντα μὲν γῆμαι εὐειδεστάτην γυναῖκα , τρίτον δὲ μόνον αὐτῇ συνελθεῖν ἐν παντὶ τῷ χρόνῳ καὶ τρεῖς παῖδας ποιῆσαι , τὸ μετὰ ταῦτα δὲ συνουσίας ἕνεκα τοιᾶσδε τῇ γαμετῇ ἀποταξάμενον μοναχικῶς πεπολιτεῦσθαι ·
καὶ τῶν υἱέων δύο μὲν ἐπὶ τὰ θεῖα καὶ τὴν ἀγαμίαν παιδαγωγῆσαι , τὸν ἄλλον δὲ ἐπὶ γάμον 0 1 2 .
ἐπιεικῶς δὲ καὶ μάλα εὐδοκίμως τὴν τοῦ Βιτουλίου ἐκκλησίαν ἐπετρόπευσε .
ζήνων δὲ ἔτι νέος ὢν γάμῳ καὶ βίῳ ἀπαγορεύσας ἐπιμελέστατος ἐγένετο περὶ τὴν διακονίαν τοῦ θεοῦ .
φασὶ γοῦν αὐτόν , μᾶλλον δὲ καὶ ἡμεῖς τεθεάμεθα ἐπισκοποῦντα τὴν ἐν τῷ Μαϊουμᾷ ἐκκλησίαν , ἤδη γηραλέον καὶ ἀμφὶ τὰ ἑκατὸν ἔτη ὄντα , μηδεπώποτε ἑωθινῶν ἢ ἑσπερινῶν ὕμνων ἢ ἄλλης λειτουργίας θεοῦ κατόπιν γενόμενον , εἰ μή γε νόσος αὐτὸν ἐπέσχεν .
ἐν φιλοσοφίᾳ δὲ μοναχικῇ τὸν βίον ἄγων λινῆν ἐσθῆτα ὕφαινεν ἐπὶ μονήρους ἱστοῦ , ἐντεῦθέν τε τὰ ἐπιτήδεια εἶχε καὶ ἄλλοις ἐχορήγει , καὶ οὐ διέλιπεν ἄχρι τελευτῆς τὸ αὐτὸ διέπων ἔργον , καίπερ ἀρχαιότητι τῶν ἀνὰ τὸ ἔθνος ἱερέων πρωτεύων καὶ λαῷ καὶ χρήμασι μεγίστης ἐκκλησίας προεστώς .
ἀλλὰ τῶνδε μὲν εἰς ἀπόδειξιν τῶν τότε ἱερωμένων ἐπεμνήσθην , πάντας δὲ διεξελθεῖν ἔργον , ἐπεὶ οἱ πλείους ἀγαθοὶ ἐγένοντο , καὶ τὸ θεῖον ἐμαρτύρει τοῖς αὐτῶν βίοις ἐπικαλουμένων ἑτοίμως ἐπακοῦον καὶ πλεῖστα θαυματουργοῦν .
ὑπὸ δὲ τοιούτων ἀγομένη ἡ πανταχῇ ἐκκλησία πρὸς ὁμόνοιαν καὶ ἀρετὴν τοὺς λαοὺς καὶ τοὺς κλήρους ἀνῆγεν .
οὐ μόνον δὲ ταῦτα τὴν θρησκείαν ἐσέμνυνεν , ἀλλὰ γὰρ καὶ Ἀμβακούμ , μετ οὐ πολὺ δὲ τούτου καὶ Μιχαίας , πρῶτοι προφητῶν περὶ τοῦτον τὸν χρόνον ἀναφανέντες 0 .
ἀμφοῖν δὲ τὰ σώματα , ὡς ἐπυθόμην , κατὰ θείαν ὀνείρατος ὄψιν ἀνεδείχθη Ζεβέννῳ τῷ τότε ἐπιτροπεύοντι τὴν Ἐλευθεροπόλεως ἐκκλησίαν .
καὶ γὰρ δὴ καὶ τοῦ νομοῦ ταύτης ἤστην Κελὰ ἡ πρὶν Κεϊλὰ ὀνομαζομένη κώμη , καθ ἣν ὁ Ἀμβακοὺμ ηὑρέθη , καὶ Βηραθσάτια χωρίον ἀμφὶ δέκα στάδια τῆς πόλεως διεστώς ·
περὶ τοῦτο δὲ ὁ Μιχαίου τάφος ἦν , ὃ μνῆμα πιστὸν ἀγνοοῦντες ὅ τι λέγουσιν οἱ ἐπιχώριοι ἐκάλουν , Νεφσαμεεμανᾶ τῇ πατρίῳ φωνῇ ὀνομάζοντες .
ἱκανὰ μὲν οὖν καὶ τάδε πρὸς εὔκλειαν τοῦ Χριστιανῶν δόγματος ἐπὶ τῆς παρούσης βασιλείας συνεκύρησε .
μετὰ δὲ τὴν κατὰ Εὐγενίου νίκην ἔτι ἐν Μεδιολάνῳ διάγων Θεοδόσιος ὁ βασιλεὺς ἀρρώστως διετέθη , ἐννοηθείς τε , ὡς οἶμαι , τὴν Ἰωάννου τοῦ μοναχοῦ προφητείαν ὑφωρᾶτο τελευτήν .
ἐν τάχει τε τὸν υἱὸν Ὀνώριον ἐκ τῆς Κωνσταντινουπόλεως μετεκαλέσατο καὶ παραγενόμενον ἰδὼν ἔδοξε ῥᾷον ἔχειν , ὡς καὶ ἐπὶ θέαν ἱπποδρομίας σὺν αὐτῷ προελθεῖν .
ἐξαπίνης δὲ μετὰ τὸ ἄριστον κακῶς διατεθεὶς ἐκέλευσε τῷ παιδὶ τὴν θέαν ἐπιτελέσαι , τῆς δὲ ἐχομένης νυκτὸς τὸν βίον μετήλλαξεν Ὀλυβρίου καὶ Προβίνου τῶν ἀδελφῶν ὑπατευόντων .
ὧδε μὲν ἐς τὰ μάλιστα τὴν ἐκκλησίαν αὐξήσας ἐτελεύτησε Θεοδόσιος ἀμφὶ τὰ ἑξήκοντα ἔτη γεγονώς , ἐκ τούτων δὲ δέκα καὶ ἓξ ἐβασίλευσε .
καὶ διαδόχους κατέλιπε τῆς ἀρχῆς Ἀρκάδιον μὲν τὸν πρεσβύτερον τῶν υἱέων τῶν πρὸς ἕω ἐθνῶν , Ὀνώριον δὲ τῶν πρὸς ἑσπέραν 0 ·
ἄμφω δὲ ὁμόφρονες τῷ πατρὶ περὶ τὴν θρησκείαν ἐγενέσθην .
ἡγεῖτο δὲ τότε τῆς Ῥωμαίων ἐκκλησίας μετὰ Δάμασον Σιρίκιος , τῆς δὲ ἐν Κωνσταντινουπόλει Νεκτάριος , Θεόφιλος δὲ τῆς ἐν Ἀλεξανδρείᾳ καὶ Φλαβιανὸς τῆς Ἀντιοχέων καὶ Ἰωάννης τῆς Ἱεροσολύμων 0 1 2 .
ἐν τούτῳ δὲ Οὖννοι βάρβαροι Ἀρμενίας καὶ τῆς πρὸς ἕω ἀρχομένης μέρη τινὰ κατέδραμον .
ἐλέγετο δὲ ὡς λάθρα τούτους ἐπηγάγετο ἐπὶ ταραχῇ τῆς βασιλείας Ῥουφῖνος ὁ τῆς ἀνατολῆς ὕπαρχος , ὕποπτος ὢν καὶ ἄλλως ὡς τυραννεῖν βούλεται .
ἀλλ  ὁ μὲν ἐπὶ τοιαύτῃ αἰτίᾳ οὐκ εἰς μακρὰν ἀνῃρέθη .
ἅμα γὰρ ἐκ τῆς κατὰ Εὐγενίου μάχης ἐπανῆλθεν ἡ στρατιὰ καὶ ὁ βασιλεύς , ὡς ἔθος , πρὸ τῆς Κωνσταντινουπόλεως ὑπήντετο , μηδὲν μελλήσαντες οἱ στρατιῶται τὸν Ῥουφῖνον ἀπέκτειναν .
ἐγίνετο δὲ καὶ ταῦτα πρόφασις ἔτι μᾶλλον ἐπιδιδόναι τὴν θρησκείαν .
οἵ τε γὰρ κρατοῦντες ὑπὸ εὐσεβείας ἡγοῦντο τῷ οἰκείῳ πατρὶ τὰς κατὰ τῶν τυράννων κατωρθῶσθαι νίκας καὶ Ῥουφῖνον ἐπίβουλον ὄντα τῆς αὐτῶν ἀρχῆς ἐκποδὼν οὕτως ἀκονιτὶ γεγενῆσθαι , καὶ διὰ τοῦτο τὰ δεδογμένα τοῖς πρὶν βασιλεῦσιν ὑπὲρ τῶν ἐκκλησιῶν προθυμότερον βέβαια ἐφύλαττον καὶ δωρεὰς ἰδίας προσετίθεσαν ·
οἵ τε ὑπήκοοι πρὸς τούτους βλέποντες Ἕλληνες μὲν ῥᾳδίως εἰς Χριστιανισμὸν μετέβαλλον , αἱρετικοὶ δὲ τῇ καθόλου ἐκκλησίᾳ προσεχώρουν , οἱ δὲ ἀπὸ τῆς Ἀρείου καὶ Εὐνομίου αἱρέσεως , καὶ ὅτι πρὸς σφᾶς αὐτοὺς ἐδιχονόουν διὰ τὰς πρόσθεν εἰρημένας αἰτίας , ἑκάστοτε ἐμειοῦντο .
πολλοὶ γὰρ ἐκ τῆς πρὸς ἀλλήλους ἐναντιότητος οὐκ ὀρθῶς αὐτοὺς περὶ θεοῦ δοξάζειν ἐνόμιζον καὶ πρὸς τοὺς ὁμοδόξους τοῖς κρατοῦσιν μετετίθεντο .
τοὺς δὲ ἐν Κωνσταντινουπόλει τὰ Μακεδονίου φρονοῦντας ἔβλαπτε κατ ἐκεῖνο καιροῦ τὸ μὴ ἔχειν ἐπίσκοπον .
ἀφ  οὗ γὰρ ἐπὶ τῆς Κωνσταντίου βασιλείας παρὰ Εὐδοξίου καὶ τῶν ἀμφ αὐτὸν τὰς ἐκκλησίας ἀφῃρέθησαν , ὑπὸ μόνοις πρεσβυτέροις μέχρι τῆς ἐχομένης βασιλείας διεγένοντο .
ναυατιανοὶ δέ , εἰ καί τινας τούτων ἐτάραττεν ἡ περὶ τοῦ πάσχα ζήτησις ἣν Σαββάτιος ἐνεωτέρισεν , ἀλλ οὖν οἱ πλείους ἐπὶ τῆς αὐτῶν ἐκκλησίας ἠρέμουν .
οὔ τε γὰρ τοῖς αὐτοῖς ἐπιτιμίοις ἢ νόμοις ὁμοίως ταῖς ἄλλαις αἱρέσεσιν ἔνοχοι ἦσαν ὡς ὁμοούσιον τριάδα δοξάζοντες .
καὶ τότε βεβαιότερον τῇ ἀρετῇ τῶν ἡγουμένων συνίσταντο πρὸς ὁμόνοιαν .
μετὰ γὰρ τὴν Ἀγελίου προστασίαν τῆς Μαρκιανοῦ ἀνδρὸς ἀγαθοῦ τετυχήκασι .
καὶ τούτου δὲ ἔναγχος κατὰ τὸν παρόντα χρόνον τελευτήσαντος διεδέξατο τὴν αὐτοῦ ἐπισκοπὴν Σισίννιος , ἀνὴρ ἐλλόγιμος ὅτι μάλιστα καὶ φιλοσόφων δογμάτων καὶ τῶν ἱερῶν βίβλων ἐπιστήμων καὶ πρὸς διαλέξεις ἕτοιμος , ὡς καὶ Εὐνόμιον ἐπὶ ταύταις εὐδοκιμοῦντα καὶ τοῦτο ἔργον ποιούμενον πολλάκις παραιτήσασθαι τοὺς πρὸς αὐτὸν διαλόγους .
ἐγένετο δὲ σώφρων τὸν βίον , ὡς κρείττων εἶναι διαβολῆς , περὶ δὲ τὴν δίαιταν ἁβρὸς καὶ ποικίλος , ὡς τοὺς ἀγνοοῦντας ἀπιστεῖν , εἰ σωφρονεῖν δύναιτο τοσοῦτον τρυφῶν 0 .
τὸ δὲ ἦθος ἦν χαρίεις καὶ ἡδὺς ἐν ταῖς συνουσίαις , καὶ διὰ ταῦτα καὶ τοῖς ἐπισκόποις τῆς καθόλου ἐκκλησίας καὶ τοῖς ἐν ἀρχαῖς καὶ λόγῳ καταθύμιος ἦν .
σκώπτειν δὲ σὺν χάριτι καὶ σκωμμάτων ἀνέχεσθαι καὶ ἑκάτερον ἀπεχθείας ἐκτὸς ὑπομένειν κομψῶς τε σὺν τάχει πρὸς τὰς ἐρωτήσεις ἀπαντᾶν εὖ μάλα ἐπιτηδείως εἶχεν .
ἐρωτηθεὶς οὖν ὅτου ἕνεκα δεύτερον λούοιτο τῆς ἡμέρας ἐπίσκοπος ὤν ὅτι μὴ τρίτον , ἔφη , φθάνω 0 .
ἐπεὶ δὲ λευκῇ ἐσθῆτι διετέλει χρώμενος , ἐπέσκωψέ τις αὐτῷ τῶν ἀπὸ τῆς καθόλου ἐκκλησίας ·
ὁ δὲ πρὸς αὐτόν οὐκοῦν εἰπέ , ποῦ εἴρηται ἐσθῆτα μέλαιναν χρῆναι ἀμφιέννυσθαι ·
τοῦ δὲ ἀπορήσαντος ὑπολαβὼν ἔφη ·
σὺ μὲν οὐκ ἂν τοῦτο ἐπιδεῖξαι δυνήσῃ ·
ἐμοὶ δὲ καὶ Σολομῶν ὁ σοφώτατος  ἔστωσάν σου τὰ ἱμάτια ἀεὶ λευκά παραινεῖ λέγων , καὶ αὐτὸς ὁ Χριστὸς λευχείμων ἐν τοῖς εὐαγγελίοις φαινόμενος Μωσῆν τε καὶ Ἠλίαν τοιούτους τοῖς ἀποστόλοις ἐπιδεικνύς .
οὐ μὴν ἀλλὰ κ ἀκεῖνο τῶν εἰρημένων Σισιννίῳ χάριεν οἶμαι .
ἐνεδήμει μὲν γὰρ τῇ Κωνσταντινουπόλει Λεόντιος ὁ παρὰ Γαλάταις Ἀγκύρας ἐπίσκοπος ·
ἐκκλησίας δὲ τῶν ἐκεῖσε Ναυατιανῶν ἀφῃρημένης ἧκε πρὸς αὐτὸν ἀπολαβεῖν ταύτην δεόμενος .
ἐπεὶ δὲ οὐκ ἀπεδίδου , ἐλοιδόρει δὲ τοὺς Ναυατιανοὺς ὡς οὐκ ἀξίους ἐκκλησιάζειν , μετάνοιαν καὶ τὴν ἐκ θεοῦ φιλανθρωπίαν ἀναιρεῖν αὐτοὺς λέγων , ἀλλὰ μήν , ἔφη Σισίννιος , οὐδεὶς οὕτως ὡς ἐγὼ μετανοεῖ 0 .
ἐρομένου δὲ Λεοντίου τίνα τρόπον ὅτι σε τεθέαμαι ἀπεκρίνατο .
καὶ ἕτερα δὲ πολλὰ αὐτοῦ εὐστόχως εἰρημένα ἀπομνημονεύουσιν , οὐκ ἀκόμψους τε πολλοὺς αὐτοῦ λόγους φέρεσθαί φασιν ·
ἐπῃνεῖτο δὲ μᾶλλον λέγων , ὡς ἄριστα ὑποκρινόμενος φωνῇ τε καὶ βλέμματι καὶ χαριεστάτῳ προσώπῳ τὸν ἀκροατὴν ἑλεῖν ἱκανός .
ἀλλ οἷος μὲν ἦν οὗτος ὁ ἀνήρ , τάδε εἰρήσθω εἰς ἀπόδειξιν ἧς ἔλαχε φύσεως ἀγωγῆς τε καὶ βίου .
περὶ δὲ τοῦτον τὸν χρόνον Νεκταρίου τελευτήσαντος καὶ βουλῆς οὔσης , τίνα δέοι χειροτονεῖν , ἄλλοι μὲν ἄλλους ἐψηφίζοντο καὶ οὐ τ αὐτὰ πᾶσιν ἐδόκει , καὶ ὁ χρόνος ἐτρίβετο .
ἦν δέ τις ἐν Ἀντιοχείᾳ τῇ παρ Ὀρόντῃ πρεσβύτερος ὄνομα Ἰωάννης , γένος τῶν εὐπατριδῶν , ἀγαθὸς τὸν βίον , λέγειν τε καὶ πείθειν δεινὸς καὶ τοὺς κατ αὐτὸν ὑπερβάλλων ῥήτορας , ὡς καὶ Λιβάνιος ὁ Σύρος σοφιστὴς ἐμαρτύρησεν ·
ἡνίκα γὰρ ἔμελλε τελευτᾶν , πυνθανομένων τῶν ἐπιτηδείων , τίς ἀντ αὐτοῦ ἔσται , λέγεται εἰπεῖν Ἰωάννην , εἰ μὴ Χριστιανοὶ τοῦτον ἐσύλησαν .
πλείστους δὲ τῶν αὐτοῦ ἀκουόντων ἐπ  ἐκκλησίας εἰς ἀρετὴν ὠφέλησε καὶ ὁμόφρονας αὐτῷ περὶ τὸ θεῖον ἐποίησε .
θείως γὰρ πολιτευόμενος τὸν ἐκ τῆς οἰκείας ἀρετῆς ἐνετίθει ζῆλον τοῖς ἀκροαταῖς ·
καὶ ἐπιστοῦτο ῥᾳδίως , ὡς οὐ τέχνῃ τινὶ καὶ δυνάμει λόγου βιάζεται παραπλήσια δοξάζειν αὐτῷ , ἀλλ ὡς ἔχει ἀληθείας εἰλικρινῶς τὰς ἱερὰς ἐξηγεῖτο βίβλους .
λόγος γὰρ ὑπὸ τῶν ἔργων κοσμούμενος πίστεως ἄξιος εἰκότως φαίνεται , ἄνευ δὲ τούτων εἴρωνα καὶ τῶν οἰκείων λόγων κατήγορον ἀποφαίνει τὸν λέγοντα , κ ἂν σπουδάζῃ διδάσκων .
τῷ δὲ κατ ἀμφότερα εὐδοκιμεῖν προσῆν ·
ἀγωγῇ μὲν γὰρ βίου σώφρονι καὶ πολιτείᾳ ἀκριβεῖ ἐχρῆτο , φράσει δὲ λόγου σαφεῖ μετὰ λαμπρότητος 0 ·
φύσεώς τε γὰρ εὖ ἔσχε , διδασκάλους δὲ τῆς μὲν περὶ τοὺς ῥήτορας ἀσκήσεως Λιβάνιον , Ἀνδραγάθιον δὲ τῶν περὶ φιλοσοφίας λόγων 0 .
προσδοκηθεὶς δὲ δίκας ἀγορεύσειν καὶ τοῦτον μετιέναι τὸν βίον , ἐγνώκει τὰς ἱερὰς ἀσκεῖσθαι βίβλους καὶ κατὰ θεσμὸν τῆς ἐκκλησίας φιλοσοφεῖν .
ταύτης δὲ τῆς φιλοσοφίας διδασκάλους ἔσχε τοὺς τότε προεστῶτας τῶν τῇδε περιφανῶν ἀσκητηρίων , Καρτέριόν τε καὶ Διόδωρον τὸν ἡγησάμενον τῆς ἐν Ταρσῷ ἐκκλησίας ·
ὃν ἐπυθόμην ἰδίων συγγραμμάτων πολλὰς καταλιπεῖν βίβλους , περὶ δὲ τὸ ῥητὸν τῶν ἱερῶν λόγων τὰς ἐξηγήσεις ποιήσασθαι , τὰς θεωρίας ἀποφεύγοντα .
οὐ μόνος δὲ παρὰ τούτους ἐφοίτα , ἔπεισε δὲ τῆς αὐτῆς γνώμης εἶναι ἑταίρους αὐτῷ γενομένους ἐκ τῆς Λιβανίου διατριβῆς Θεόδωρόν τε καὶ Μάξιμον ·
ὧν ὁ μὲν ὕστερον ἐπίσκοπος ἐγένετο Σελευκείας τῆς Ἰσαύρων , Μόμψου δὲ ἑστίας τῆς Κιλίκων Θεόδωρος , ἀνὴρ καὶ τῶν ἱερῶν βίβλων καὶ τῆς ἄλλης παιδείας ῥητόρων τε καὶ φιλοσόφων ἱκανῶς ἐπιστήμων 0 .
ἀλλ  οὗτος μέν , ἡνίκα τὴν ἀρχὴν ἐνέτυχε τοῖς θείοις νόμοις καὶ ἱεροῖς ἀνδράσιν ὡμίλησεν , ἐπῄνεσε ταύτην τὴν ἀγωγὴν καὶ κατέγνω τῶν ἀστικῶν ·
οὐ διήρκεσε δὲ τὴν αὐτὴν προθυμίαν ἔχων , μεταμεληθεὶς δὲ πρὸς τὸν πρότερον βίον εἵλκετο .
οἷα δὲ εἰκὸς ἐναντίοις λογισμοῖς κοσμήσας τὸ σπουδαζόμενον ἐκ παλαιῶν ὑποδειγμάτων  ἦν γὰρ πολυΐστωρ  εἰς τὴν πόλιν ἐπανῆλθεν , ἄμεινον , ὡς ἐνόμισε , τοῦτο κρίνας οὗπερ ἐπεθύμει τυχεῖν 0 .
μαθὼν δὲ Ἰωάννης ἐν πράγμασιν αὐτὸν εἶναι καὶ περὶ γάμον σπουδάζειν , θειοτέραν ἢ κατὰ νοῦν ἀνθρώπου φράσει καὶ νοήμασι συντάξας ἐπιστολὴν διεπέμψατο πρὸς αὐτόν 0 .
ὁ δὲ ταύτῃ ἐντυχὼν μετεμελήθη ·
αὖθίς τε τὴν οὐσίαν καταλιπὼν ἀπειπών τε τῷ γάμῳ ταῖς Ἰωάννου συμβουλαῖς ἐσῴζετο καὶ πρὸς τὸν φιλόσοφον ἐπανῄει βίον ·
ὥστε μοι δοκεῖ κ ἀκ τούτου ῥᾴδιον εἶναι συμβαλεῖν ὡς δεινή τις ἐπήνθει πειθὼ τοῖς Ἰωάννου λόγοις .
ἐκράτει γὰρ ταύτῃ καὶ τῶν ὁμοίως λέγειν καὶ πείθειν δυναμένων .
ἐντεῦθεν δὲ καὶ τὸ πλῆθος ᾕρει καὶ μάλιστα καθὸ πολὺς ἦν καὶ ἐπ ἐκκλησίας φανερῶς διελέγχων τοὺς ἁμαρτάνοντας καὶ πρὸς τοὺς ἀδικοῦντας , ὡς αὐτὸς ἠδικημένος , σὺν παρρησίᾳ ἀγανακτῶν 0 .
τοῦτο δὲ τοῖς μὲν πολλοῖς εἰκότως χάριεν ἐτύγχανεν , λυπηρὸν δὲ τοῖς πλουσίοις καὶ δυναμένοις , παρ οἷς τὰ πολλὰ τῶν ἁμαρτημάτων ἐστίν 0 .
ἐπίσημος οὖν τοῖς μὲν εἰδόσι τῇ πείρᾳ , τοῖς δὲ ἀγνοοῦσι τῇ φήμῃ ἔκ τε τῶν ἔργων καὶ τῶν λόγων γενόμενος ἀνὰ πᾶσαν τὴν Ῥωμαίων ὑπήκοον , ἔδοξε Κωνσταντινουπόλεως ἐπιτήδειος εἶναι τῆς ἐκκλησίας ἐπισκοπεῖν .
ψηφισαμένων δὲ τοῦτο τοῦ λαοῦ καὶ τοῦ κλήρου καὶ ὁ βασιλεὺς συνῄνει καὶ τοὺς ἄξοντας αὐτὸν πέπομφε .
συνεκάλει δὲ καὶ σύνοδον , καὶ τούτῳ σεμνο  τέραν τὴν χειροτονίαν δεικνύς .
οὐκ εἰς μακρὰν δὲ τὰ βασιλέως γράμματα δεξάμενος Ἀστέριος ὁ τῆς ἕω ἡγούμενος ἐδήλωσεν Ἰωάννῃ παραγενέσθαι πρὸς αὐτόν , ὡς περί του δεησόμενος ·
ἐλθόντα δὲ αὐτίκα εἰς ὄχημα σὺν αὐτῷ ἀνεβίβασε καὶ σπουδῇ ἐλάσας ἧκεν εἰς Πάγρας , σταθμὸν οὕτω καλούμενον .
ἐνταῦθα δὲ παραδοὺς αὐτὸν τοῖς ἐκ βασιλέως ἀποσταλεῖσιν ἀνέστρεψεν .
ἔδοξε δὲ τὰ περὶ τούτου καλῶς διῳκηκέναι , πρὶν Ἀντιοχέας μαθεῖν , χαλεπούς τε περὶ στάσεις καὶ δήλους ὄντας ὡς οὔποτε ἂν ἑκόντες Ἰωάννου ἀπηλλάγησαν , πρὶν παθεῖν τι ἢ δρᾶσαι .
ὡς δὲ εἰς Κωνσταντινούπολιν ἀφίκετο καὶ οἱ κληθέντες ἱερεῖς συνεληλύθεσαν , ἐμποδὼν ἐγίνετο τῇ χειροτονίᾳ Θεόφιλος , Ἰσιδώρῳ σπουδάζων ·
ὃς πρεσβύτερος ἦν τότε τῶν ὑπ  αὐτόν , ἐπίτροπος δὲ τῶν ἐν Ἀλεξανδρείᾳ ξένων καὶ πτωχῶν , ἐκ νέου δὲ ἀνὰ τὴν Σκῆτιν ἄριστα ἐφιλοσόφησεν , ὡς παρ ἀνδρῶν αὐτῷ συγγενομένων ἐπυθόμην .
οἱ δέ φασι Θεοφίλῳ τοῦτον γενέσθαι φίλον ὡς κοινωνὸν καὶ συνίστορα πράγματος ἐπικινδύνου γενόμενον .
λέγουσι γὰρ ὡς , ἡνίκα ὁ πρὸς Μάξιμον συνίστατο πόλεμος , δῶρα δοὺς αὐτῷ Θεόφιλος καὶ γράμματα πρὸς τὸν βασιλέα καὶ τὸν τύραννον ἐνετείλατο καταλαβεῖν τὴν Ῥώμην καὶ περιμεῖναι τῆς μάχης τὴν ἀπόβασιν καὶ τῷ νικήσαντι διδόναι μετὰ τῶν γραμμάτων τὰ δῶρα .
τὸν δὲ τάδε ποιήσαντα μὴ διαλαθεῖν , δείσαντά τε φυγάδα εἰς Ἀλεξάνδρειαν ἐπανελθεῖν ·
ἐξ ἐκείνου δὲ Θεόφιλον τῶν αὐτῷ πιστοτάτων τὸν ἄνδρα ποιησάμενον εἰς καιρὸν νομίσαι τῶν ὑπὲρ αὐτοῦ κινδύνων ἀποτῖσαι τὴν ἀμοιβήν , εἰ τῆς Κωνσταντινουπόλεως ἐπίσκοπον αὐτὸν καταστήσειεν 0 .
ἀλλ  εἴ τε ἐντεῦθεν εἴ τε ὡς ἄνδρα ἀγαθὸν χειροτονεῖν τοῦτον ἐβούλετο Θεόφιλος , τελευτῶν συνῄνεσε τοῖς ἐπὶ Ἰωάννῃ δεδογμένοις , ἀτεχνῶς ταύτῃ τῇ χειροτονίᾳ σπουδάζοντα δείσας Εὐτρόπιον τὸν τότε προεστῶτα τοῦ βασιλέως οἴκου 0 ·
ὅν φασιν ἄντικρυς αὐτῷ ἀπειλῆσαι ἢ τ αὐτὰ τοῖς ἄλλοις ἱερεῦσιν ἐπιψηφίσασθαι ἢ τοῖς ἐγκαλεῖν βουλομένοις ἀπολογήσασθαι .
ἔτυχον γὰρ αὐτὸν πολλοὶ τότε παρὰ τῇ συνόδῳ γραψάμενοι .
ὁ δὲ Ἰωάννης ἐπὶ τῆς ἐπισκοπῆς γενόμενος πρότερον διορθοῦσθαι τοὺς βίους τῶν ὑπ αὐτὸν κληρικῶν ἐσπούδαζεν , προόδους τε αὐτῶν καὶ δίαιταν καὶ τὴν ἄλλην ἀγωγὴν πολυπραγμονῶν ἤλεγχέ τε καὶ ἐπέστρεφε , τοὺς δὲ καὶ τῆς ἐκκλησίας ἐξώθει ·
ἐλεγκτικὸς γὰρ ὢν φύσει καὶ κατὰ τῶν ἀδικούντων ἐν δίκῃ ἀγανακτῶν ἔτι μᾶλλον ἐν τῇ ἐπισκοπῇ ἐπέδωκε τούτοις τοῖς παθήμασιν .
ἡ γὰρ φύσις ἐξουσίας ἐπιλαβομένη ῥᾳδίως πρὸς ἔλεγχον ἐξῆγε τὴν γλῶσσαν καὶ τὴν ὀργὴν ἑτοιμότερον κατὰ τῶν ἁμαρτανόντων ἐκίνει .
οὐ μόνην δὲ τὴν ἀμφ αὐτὸν ἐκκλησίαν , ἀλλ ὡς ἀγαθὸς καὶ μεγαλόφρων καὶ τὰ πανταχῇ ἐπανορθοῦν ἐσπούδαζεν 0 .
αὐτίκα γοῦν ἐπὶ τὴν ἐπισκοπὴν παρελθών , ἔτι τῶν ἀνὰ τὴν Αἴγυπτον καὶ δύσιν ἱερέων πρὸς τοὺς ἐν τῇ ἕῳ διὰ Παυλῖνον διαφερομένων καὶ κοινῆς τινος ἀμιξίας διὰ τοῦτο τὰς ἀνὰ πᾶν τὸ ὑπήκοον ἐκκλησίας κατεχούσης , ἐδεήθη Θεοφίλου συμπρᾶξαι αὐτῷ καὶ καταλλάξαι Φλαβιανῷ τὸν Ῥωμαίων ἐπίσκοπον ·
ὧδε δὲ δόξαν αἱροῦνται ἐπὶ τοῦτο Ἀκάκιος ὁ Βεροίας ἐπίσκοπος καὶ Ἰσίδωρος , δι ὃν Θεόφιλος ἐναντίος ἐγένετο τῇ αὐτοῦ χειροτονίᾳ .
καὶ παραγενόμενοι εἰς Ῥώμην , ἐπειδὴ κατὰ γνώμην αὐτοῖς ἡ πρεσβεία ἀπέβη , κατέπλευσαν εἰς Αἴγυπτον ·
ἐντεῦθέν τε εἰς Συρίαν ἧκεν Ἀκάκιος , Αἰγυπτίων καὶ τῶν πρὸς δύσιν ἱερέων εἰρηναῖα γράμματα τοῖς ἀμφὶ Φλαβιανὸν φέρων .
καὶ αἱ μὲν ἐκκλησίαι ὀψέ ποτε ὧδε ταύτης τῆς διχονοίας ἀπαλλαγεῖσαι τὴν πρὸς ἀλλήλας κοινωνίαν ἀπέλαβον .
τὸ δὲ πλῆθος τῶν ἐν Ἀντιοχείᾳ καλουμένων Εὐσταθιανῶν ἄχρι τινὸς διέμεινεν ἐφ ἑαυτὸ συναγόμενον καὶ ἐπισκόπου ἐκτός .
ὀλίγον γὰρ χρόνον ἐπιβιώσας , ὡς ἔγνωμεν , ἐτελεύτησεν Εὐάγριος ὁ Παυλῖνον διαδεξάμενος ·
κατὰ τοῦτο γάρ , οἶμαι , καὶ εὐμαρεῖς ἐγένοντο τοῖς ἐπισκόποις αἱ διαλλαγαί , μηδενὸς ἐναντίου ὄντος ·
ὁ δὲ λαός , οἷα δῆμος φιλεῖ , κατ ὀλίγους ἀεὶ προστιθέμενοι τοῖς ὑπὸ Φλαβιανὸν ἐκκλησιάζουσιν οἱ πλείους τῷ χρόνῳ ἡνώθησαν .
ἐν τούτῳ δὲ Γαϊνᾶς ἀνὴρ βάρβαρος , αὐτομολήσας Ῥωμαίοις , ἐξ εὐτελοῦς στρατιώτου παραλόγως εἰς τὴν τῶν στρατηγῶν παρελθὼν τάξιν ἐπεχείρησε τὴν Ῥωμαίων ἀρχὴν ὑφ ἑαυτὸν ποιεῖν .
ταῦτα δὲ βουλευόμενος τοὺς ὁμοφύλους αὐτῷ Γότθους ἐκ τῶν ἰδίων νομῶν εἰς Ῥωμαίους μετεπέμψατο καὶ τοὺς ἐπιτηδείους συνταγματάρχας καὶ χιλιάρχους κατέστησε .
τιρβιγίλλου δὲ νεωτερίσαντος , ὃς αὐτῷ γένει προσήκων πολυανθρώπου τάγματος ἡγεῖτο τῶν ἐν Φρυγίᾳ στρατιωτῶν , τοῖς μὲν εὖ φρονοῦσι δῆλος ἦν ταῦτα κατασκευάσας , ἀγανακτεῖν δὲ προσποιούμενος πορθουμένων τῶν τῇδε πόλεων ἐπετράπη ταύταις βοηθεῖν .
ἐπεὶ δὲ εἰς τὴν Φρυγίαν ἀφίκετο πλῆθος ἔχων βαρβάρων ὡς εἰς πόλεμον ἀφιγμένος , εἰς τὸ φανερὸν ἐξῆγεν τὴν γνώμην , ἣν πρότερον ἔκρυπτεν , καὶ πόλεις , ἃς ἐτάχθη φυλάττειν , ἐδῄου , ταῖς δὲ ἐπιθήσεσθαι ἔμελλεν ·
παραγενόμενος δὲ εἰς Βιθυνίαν ἐν τοῖς Χαλκηδόνος ὅροις ἐστρατοπεδεύετο καὶ πόλεμον ἠπείλει .
ἐν κινδύνῳ δὲ τῶν πραγμάτων ὄντων καὶ μάλιστα τῶν ἐν Ἀσίᾳ καὶ ἕῳ πόλεων , ὅσαι τε μεταξὺ τούτων καὶ περὶ τὸν Εὔξεινον πόντον οἰκοῦνται , λογισάμενος ὁ βασιλεὺς σὺν τοῖς ἀμφ αὐτόν , ὡς οὐκ ἀσφαλὲς ἀπαρασκεύους ὄντας εἰς κίνδυνον καθίστασθαι πρὸς ἄνδρας ἤδη τὸ ζῆν ἀπειρηκότας , πέμψας πρὸς Γαϊνᾶν ἐπήγγελλεν εἰπεῖν ὅ τι βούλεται 0 ·
εἶναι γὰρ ἕτοιμος ἐν πᾶσιν αὐτῷ γενέσθαι κεχαρισμένος .
ὁ δὲ Σατουρνῖνον καὶ Αὐρηλιανὸν ὑπατικοὺς ἄνδρας ὑπονοῶν ἐναντία φρονεῖν αὐτῷ ἐξῄτησε , λαβὼν δὲ ἐφείσατο ·
καὶ εἰς τ αὐτὸν τῷ βασιλεῖ συνδραμὼν εἰς τὸν πρὸ τῆς Χαλκηδόνος εὐκτήριον οἶκον , ἐν ᾧ Εὐφημίας τῆς μάρτυρος ὁ τάφος ἐστίν , ὅρκους τε λαβὼν καὶ δοὺς περὶ εὐνοίας ἀπέθετο τὰ ὅπλα καὶ εἰς Κωνσταντινούπολιν ἐπεραιοῦτο , πεζῶν καὶ ἱππέων τὴν ἡγεμονίαν ἐκ βασιλέως ἔχων .
παρ  ἀξίαν δὲ δόξας εὖ πράττειν οὐκ ἤνεγκε σωφρόνως ·
ἀλλ ἐπεὶ τὸ πρῶτον παράλογον κατὰ γνώμην αὐτῷ ἀπέβη , καὶ τὴν καθόλου ἐκκλησίαν θορυβεῖν ἐπεχείρησεν ·
ἦν μὲν γὰρ Χριστιανὸς τῆς τῶν βαρβάρων αἱρέσεως , οἳ τὰ Ἀρείου φρονοῦσιν .